雲浩影晒珍藏 升呢「信一嫂」
藝人劉俊謙在新片以一頭曲髮造型迅速上位，獲讚有型又靚仔，網上湧現大批自稱「劉太」的粉絲。而歌手雲浩影（Cloud）亦食住個勢大派福利，晒出多張跟劉俊謙的親密合照，寫道：「睇完《九龍城寨》，係時候要分享吓私人珍藏，Thank you信一（劉俊謙角色名字）。」
原來她早前找對方擔任新歌《慢性分手》MV男主角，二人更有不少甜蜜互動。網民紛紛留言：「城寨唔到你亂嚟」、「威啦咁有先見之明」、「放開個男仔！」亦有粉絲大讚二人是養眼螢幕情侶，提議電影公司開拍《九》片續集時，要找Cloud飾演「信一嫂」。